  Анжелика Тихонова корреспондент 18-19 толсуре Пичи Пургаын ӵужонболъя улосвылкуспо чемпионат ортчытозы. Со сярысь ивортодэтъя «Удмуртия» агентстволэн корреспондентэзлы Пичи Пурга ёрос лыдӟетъюртысь ёзэтэн кивалтӥсь, «Ӵужонбол для всех» ӵектослэн одӥгез авторез Людмила Шумилова вераз. Пичи Пурга ёросын ӵужонболэн 2018-тӥ арысен шудо. Отын ик со кылдӥз но шуыны луоз. Ӵужонбол – командаен шудон, аспӧртэм квиддич, тупен хоккей, кытын клюшка интые ӵужон кутӥське. Ми соин Ымусьтон вакытэ шудыны кутским, куке удмуртъёс пӧртмаськыса ветло. Озьы, кӧня ке пӧртмаськон, шулдыр шудон но со луиз милям. Нош 2019-тӥ арын нырысьсэ ёрос инлыкен чемпионат шуыса ортчытӥм ини Людмила Шумилова, «Ӵужонбол для всех» ӵектослэн одӥгез авторезШудон ёросын ӝог вӧлмиз. Пумен мукет ёросъёсын но соин тунсыкъяськыны кутскизы. Людмила Шумиловалэн кылъёсызъя, та дыре ӵужонболэн элькунысьтымы ӧжытэзтэк вань ёросъёсын шудо ини. Туэ ёрос лыдӟетъюртлэн «Ӵужонбол для всех» ӵектосэз Владимир Потанинлэн ӟечлэсьтон фондысьтыз 500 сюрс манет тыр грант утӥз. Солы луыса пургаос нырысьсэ ӵужонбонъя улосвылкуспо инлыкен чемпионат ортчыто. Отчы, элькунысь командаосты сяна, Татарстанысь Огырчи ёросысь но командаез возьмало. Соос борды мукет мылкыд карисьёс но итӥськыны быгато. Куриськонъёсты 16-тӥ толсурозь кутозы ай. Ӵошатсконлэн куронъёсыныз пыр-почгес тодматскыны  луэ. Пусъём, ӵектос улсын мукет ужрадъёс но ортчозы. Кылсярысь, вуоно арын Пичи Пурга ёросысь пиналъёс понна «Пичи ӵужонбол» чемпионат но мукет ужрадъёс радъялозы. Ӵектосмы быдэс арлы гожъямын. Чемпионат сяна, висказ товарищеской матчъёс луозы на, «Пельменной ӵужонбол», «Гурт возёс ӵужонбол» ортчытӥм ини. Озьы ик пӧртэм конкурсъёс луозы: ӵужонбол сярысь такмакъёсъя, суредъёсъя конкурсъёс но мукет Людмила Шумилова, «Ӵужонбол для всех» ӵектослэн одӥгез авторезТодэ вайытом, Удмуртиын вуоно арын ортчоно Спортъя элькун тол гурт шудонъёслэн талисманэз Камушка луоз.  Тегъёс: Спорт Лулчеберет Удмуртия ПичиПурга удмуртъёс  